
  ОБЩИНА БЕЛЕНЕ, ОБЛАСТ ПЛЕВЕН

ДО
ОБЩИНСКИ СЪВЕТ 
ГР. БЕЛЕНЕ                                                                                                    
ПРЕДЛОЖЕНИЕ

от  Милен Дулев – Кмет на Община Белене
ОТНОСНО: Кандидатстване на Община Белене по процедура за набиране на проектни предложения по Национална програма за споделено финансиране на инвестиционни спортни проекти 2025 г. към Министерство на младежта и спорта.

          УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

След проведен анализ на допустимост и идентифицирани необходимости, се установи, че Община Белене, отговаря на условията да кандидатства с проектно предложение „Изграждане на помощно футболно игрище и съблекалня към Стадион „Гигант“, гр. Белене в имот с идентификатор ПИ 03366.602.856 по кадастрална карта на гр. Белене“ по Национална програма за споделено финансиране на инвестиционни спортни проекти 2025 г. към Министерство на младежта и спорта.
Финансовото подпомагане по настоящата програма има за цел: 

· Да създаде условия за подобряване качеството на наличните спортни обекти, както и създаването на нови такива – държавна или общинска собственост, с предоставени права за управление или ползване от допустимите получатели;

· Да стимулира получателите на помощта за участие в подобряването на условията за спортните обекти; 

· Със съвместни действия и ангажираност чрез ремонт и изграждане на спортни обекти да се подпомогне развитието на физическата активност, физическото възпитание и спорта;

· Провеждане на държавната политика в сферата на подобряване на спортната инфраструктура и ползването й в обществен интерес.

Проектното предложение „Изграждане на помощно футболно игрище и съблекалня към Стадион „Гигант“, гр. Белене в имот с идентификатор ПИ 03366.602.856 по кадастрална карта на гр. Белене“ предвижда изграждане на ново помощно мини игрище за футбол с размери 40х20 метра в непосредствена близост до голямото и основно игрище на стадион „Гигант“. В проектното предложение е включено и изграждането на нова по-малка съблекалня, необходима за ползвателите на новото помощно игрище и вече изграденото игрище за плажен волейбол.

Всеки кандидат има право да подаде само едно проектно предложение за финансово подпомагане за допустими по настоящата програма дейности и разходи.
Прогнозният размер на финансиране по Програмата е в размер на 33 000 000 (тридесет и три милиона) лв./16 872 632,08 EUR (шестнадесет милиона осемстотин седемдесет и две хиляди шестстотин тридесет и две евро и 8 евроцента) и е предназначен за споделено финансиране на инвестиционни спортни проекти, с условието кандидатите по същата да осигурят самоучастие в размер от 10% до 30% от общата стойност на средствата, необходими за цялостната реализация на съответния инвестиционен спортен проект. Община Белене ще кандидатства с проект на стойност от  999 861,40 лв. с ДДС., като собственото финансиране ще бъде в размер на 10% от стойността на проектното предложение или 99 986,14 лв. с ДДС 

Допустими за кандидатстване по настоящата програма са спортни обекти по смисъла на чл. 102, ал. 1 от ЗФВС, които имат статут на общинска или държавна собственост и отговарят на изискванията на чл. 5 от Наредба 1/23 г.
Допустими за финансово подпомагане са проектни предложения, които представляват едно цяло или отделни етапи (части) на строежа и могат да се изпълняват и използват самостоятелно, съгласно чл. 152, ал. 2 от Закона за устройство на територията (ЗУТ). 
Финансово подпомагане на одобрените по Програмата проектни предложения ще бъде извършено при осигурено финансиране за периода 2025 г. – 2028 г.
Всички дейности по изпълнение на одобрените проекти следва да се реализират не по-късно от 30.06.2028 г.
            Крайният срок за подаване на проектните предложения е 17.30 часа на 03.11.2025 г. Това обстоятелство налага да бъде разпоредено предварителното изпълнение на решението на Общински съвет - Белене с цел подаване на проектното предложение в указания срок. Липсата на своевременно взето решение от Общински съвет – Белене ще доведе до значителна и непоправима вреда, изразяваща се в пропускане възможността за кандидатстване, респ. реализиране чрез привлечено безвъзмездно финансиране на планираните обществено значими дейности, свързани с разширяване на спортната инфраструктура в общината, което не е в обществен интерес.
Предвид гореизложеното предлагам Общински съвет Белене да вземе следното 
Р Е Ш Е Н И Е:

       На основание  чл. 21, ал. 1, т.8 и т. 23 от ЗМСМА и чл.60, ал.1 от АПК, Общински съвет – Белене:
1. Одобрява изготвеното от Община Белене проектно предложение „Изграждане на помощно футболно игрище на територията на стадион „Гигант“- Белене“.
2. Дава съгласие Община Белене да кандидатства с проектното предложение „Изграждане на помощно футболно игрище на територията на стадион „Гигант“- Белене“ по Национална програма за споделено финансиране на инвестиционни спортни проекти 2025 г. към Министерство на младежта и спорта.
3. Дава съгласие изискуемото съфинансиране от 10% собствен принос на Община Белене като процент от крайния бюджет на проектното предложение да се осигури от бюджета на Община Белене.

4. Общински съвет Белене потвърждава, че дейностите предвидени за реализация в проектното предложение съответстват на Приоритет 3. Обновяване на образователната, социалната, културната и спортната база заложен в План за интегрирано развитие на Община Белене за периода 2021-2027 г.   
5. Възлага на Кмета на Община Белене всички нормативно определени действия за изпълнение на настоящото решение.

6. Допуска предварително изпълнение на решението.
Мотиви за допускане предварително изпълнение на решението:

Крайният срок за подаване на проектните предложения е 17.30 часа на 03.11.2025 г. Това обстоятелство налага да бъде разпоредено предварителното изпълнение на решението на Общински съвет - Белене с цел подаване на проектното предложение в указания срок. Липсата на своевременно взето решение от Общински съвет – Белене ще доведе до значителна и непоправима вреда, изразяваща се в пропускане възможността за кандидатстване, респ. реализиране чрез привлечено безвъзмездно финансиране на планираните обществено значими дейности, свързани с разширяване на спортната инфраструктура в общината, което не е в обществен интерес.
               С уважение,
                   МИЛЕН ДУЛЕВ

                  КМЕТ НА ОБЩИНА БЕЛЕНЕ
